Jorginho (sündinud 1991)

Jorge Luiz Frello Filho (enam tuntud kui Jorginho; sündinud 20. detsembril 1991 Imbitubas) on Brasiilia päritolu Itaalia jalgpallur, kes mängib poolkaitsjana Premier League'i klubis Arsenal ja Itaalia jalgpallikoondises.

Ta sündis Brasiilias ja kolis Itaaliasse 15-aastaselt.

Ta alustas profikarjääri Veronas, mille noorteakadeemiaga liitus 2007. aastal. Hooajal 2010–11 mängis ta laenul Itaalia tugevuselt neljanda liiga klubis Sambonifacese. Hooajal 2011–12 tegi ta debüüdi Verona põhimeeskonnas Itaalia esiliigas.

2014. aasta jaanuaris liitus ta Itaalia kõrgliiga klubiga Napoli. 2014. aastal võitis ta klubiga nii Itaalia karika kui ka superkarika. Ta mängis klubis kokku neli ja pool hooaega.

2018. aasta juulis sõlmis ta viieaastase lepingu Londoni Chelseaga. Üleminekusumma oli 50 miljonit naelsterlingit."Jorginho: Napoli midfielder joins Chelsea on five-year deal". BBC Sport. 14.7.2018. Vaadatud 8.3.2019 Hooajal 2018–19 võitis ta klubiga UEFA Euroopa Liiga.

2023. aasta jaanuaris siirdus ta 12 miljoni naelsterlingi eest Londoni klubisse Arsenal. Lepingu esialgne pikkus oli poolteist aastat, kuid seda oli võimalik ühe aasta võrra pikendada.https://www.bbc.co.uk/sport/football/64466420 

Itaalia jalgpallikoondises tegi Jorginho debüüdi 24. märtsil 2016 sõprusmängus Hispaania vastu. Koondisekarjääri esimese värava lõi ta 7. septembril 2018 UEFA Rahvuste Liiga mängus Poola vastu.

 Saavutused 
Napoli
Coppa Italia: 2013–14
Supercoppa Italiana: 2014

Chelsea
UEFA Meistrite Liiga: 2020–21
UEFA Euroopa Liiga: 2018–19
UEFA Superkarikas: 2021
FIFA klubide MM: 2021
FA Cup teine koht: 2019–20, 2020–21, 2021–22
EFL Cup teine koht: 2018–19, 2021–22

Itaalia
UEFA Euroopa meistrivõistlused: 2020
UEFA rahvuste liiga kolmas koht: 2020–21

 Viited 

 Välislingid 

 Profiil Chelsea F.C. kodulehel

Kategooria:Itaalia jalgpallurid
Kategooria:Arsenal FC mängijad
Kategooria:Chelsea FC mängijad
Kategooria:SSC Napoli mängijad
Kategooria:Serie A mängijad
Kategooria:Premier League'i mängijad
Kategooria:Sündinud 1991